*Projekts*

LATVIJAS REPUBLIKAS MINISTRU KABINETS

2014. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Noteikumi par zemes izpirkuma (pirkuma) līgumu slēgšanas, šo līgumu izpildes kontroles un neizpirktās zemes nodošanu pašvaldības īpašumā uzdevuma deleģēšanu**

Izdoti saskaņā ar [Valsts pārvaldes iekārtas likuma](http://likumi.lv/doc.php?id=63545) 40.panta otro daļu un [Valsts](http://likumi.lv/doc.php?id=34503) un pašvaldību īpašuma privatizācijas un privatizācijas sertifikātu izmantošanas pabeigšanas likuma 3. panta trešās daļas 4.1 punktu, 4.panta sesto daļu, 23. panta 11.2 daļu, 24. panta 4.1 daļu

1. Noteikumi nosaka lauku un pilsētu zemes izpirkuma (pirkuma) līgumu slēgšanas, šo līgumu izpildes kontroles un neizpirktās zemes nodošanas pašvaldību īpašumā uzdevuma deleģēšanu valsts akciju sabiedrībai "Latvijas Attīstības finanšu institūcija Altum", vienotais reģistrācijas numurs 40003132437, juridiskā adrese Doma laukums 4, Rīga, LV-1977, Latvija (turpmāk – sabiedrība "Altum"), un kārtību, kādā tiek segti sabiedrības "Altum" izdevumi, kas saistīti ar deleģētā valsts pārvaldes uzdevuma izpildi.

2. Sabiedrībai "Altum" deleģētais valsts pārvaldes uzdevums ietver lauku un pilsētu zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldību īpašumā (turpmāk – valsts pārvaldes uzdevums).

3. Sabiedrība "Altum" atrodas Tieslietu ministrijas funkcionālā pārraudzībā attiecībā uz valsts pārvaldes uzdevuma izpildi.

4. Valsts un sabiedrība "Altum" noslēdz līgumu ([pielikums](http://likumi.lv/doc.php?id=263466#piel0)) par valsts pārvaldes uzdevuma izpildi (turpmāk – valsts pārvaldes uzdevuma izpildes līgums).

5. Tieslietu ministrija ir pilnvarota valsts vārdā parakstīt valsts pārvaldes uzdevuma izpildes līgumu.

6. Valsts pārvaldes uzdevuma izpildē sabiedrība "Altum" ievēro [Valsts](http://likumi.lv/doc.php?id=34503) un pašvaldību īpašuma privatizācijas un privatizācijas sertifikātu izmantošanas pabeigšanas likumu, likumu „Par zemes privatizāciju lauku apvidos”, likumu „Par zemes reformas pabeigšanu lauku apvidos” un likuma „Par zemes reformas pabeigšanu pilsētās” un uz to pamata izdotos Ministru kabineta noteikumus, kā arī citus normatīvos aktus saistībā ar valsts pārvaldes uzdevuma izpildi.

7. Tieslietu ministrija kopīgi ar Finanšu ministriju un Ekonomikas ministriju ievērojot valsts pārvaldes uzdevuma izpildes līgumā noteikto kārtību, saskaņo sabiedrības "Altum" izdevumus, kas saistīti ar valsts pārvaldes uzdevuma izpildi.

8. Šo noteikumu [7.punktā](http://likumi.lv/doc.php?id=263466#p8) minētajā kārtībā saskaņotie sabiedrības "Altum" izdevumi tiek segti no ieņēmumiem par zemes izpirkuma (pirkuma) līgumu slēgšanu un valsts akciju sabiedrības "Privatizācijas aģentūra" (turpmāk – Privatizācijas aģentūra) rezerves fonda līdzekļiem (turpmāk – rezerves fonds), kas izveidots saskaņā ar likumu „[Par valsts un pašvaldību īpašuma objektu privatizāciju](http://likumi.lv/doc.php?id=57971)”.

9. Maksājumi no rezerves fonda tiek veikti kā priekšapmaksa, reizi ceturksnī sedzot šo noteikumu [8.punktā](http://likumi.lv/doc.php?id=263466#p8) noteiktajā kārtībā saskaņotos sabiedrības "Altum" izdevumus par kārtējā gada nākamajiem trim mēnešiem.

10. Ja atbilstoši sabiedrības "Altum" sniegtajiem pārskatiem par iepriekšējā ceturksnī veiktajiem izdevumiem un gūtajiem ienākumiem no zemes izpirkuma (pirkuma) līgumu slēgšanas tiek konstatēts naudas līdzekļu pārpalikums, minētie līdzekļi tiek pārcelti uz nākamo ceturksni, attiecīgi samazinot saskaņā ar šo noteikumu [9.punktu](http://likumi.lv/doc.php?id=263466#p10) veiktās priekšapmaksas apmēru.

11. Tieslietu ministrija ar lēmumu apstiprina no rezerves fonda sabiedrībai "Altum" izmaksājamo līdzekļu apmēru par valsts pārvaldes uzdevuma izpildi.

12. Privatizācijas aģentūra piecu darbdienu laikā pēc Tieslietu ministrijas lēmuma saņemšanas sedz sabiedrības "Altum" izdevumus, kas saistīti ar valsts pārvaldes uzdevuma izpildi.

13. Tieslietu ministrija iesniedz Ministru kabinetā Ministru kabineta noteikumu projektu par valsts pārvaldes uzdevuma izpildes deleģēšanu citai privātpersonai vai valsts pārvaldes iestādei, ja sabiedrība "Altum" atkāpjas no valsts pārvaldes uzdevuma izpildes līguma.

14. Noteikumi stājas spēkā 2014.gada 1.aprīlī.

Ministru prezidente L.Straujuma

Finanšu ministrs A.Vilks

20.03.2014. 10:15

509

M.Stepiņš

67095490 [maris.stepins@fm.gov.lv](mailto:maris.stepins@fm.gov.lv)